
A KKV szektor elemzése ökonómiai mutatók segítségével

A hazai KKV-k meghatározó szerepet töltenek be a munkaerőpiacon, gazdasági jelentőségük azonban messze elmarad a kívánatostól. A KKV-k gazdálkodásának elemzése és a gazdálkodó hatékonysága színvonalának elemzése elsőrendű feladat Magyarországon. Ahhoz, hogy a fenti gazdálkodói kör ökonómiai szempontból is jelentős szerepet töltsön be, egyfelől a jövedelmezőség javítására, másfelől a likviditás és fizetőképesség megfelelő szintű fenntartására van szükség. A kutatás tárgyát az képezi, hogy egyrészt a vizsgálatra besorolt KKV-k tőkearányosan értelmezett rentabilitása milyen színvonalú és megfelel-e a megtérülési követelményekből levezetett nyereségelvárásoknak. Másrészt a szóban forgó cégek likviditása és hosszú távú fizetőképessége biztosítja-e a tartós fennmaradást és fejlődést. Meggyőződésünk, hogy a hazai KKV-k gyenge gazdasági teljesítménye részben forráshiánnyal és a gyenge rentabilitással, részben likviditási problémák meglétével magyarázhatók. Módszertanilag tehát e két fontos kritikus tényezőt kell mélyebben elemezni. A fenti két faktor együttes vizsgálatára egyfelől tőkearányosan értelmezett ráfordítás-hatékonysági mutatók alkalmazására van szükség, másfelől likviditási és fizetőképességi mutatók használatára. Az objektívebb keresztmetszeti kép leképezése céljából a jövedelmezőségi és likviditási helyzet együttes vizsgálatára használható – a szakirodalomban széles körben ismert – komplex Z mutató kiértékelésére is sor kerül.



